**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 13 IUNIE 2024**

Ca urmare a solicitării de emitere a acordului de mediu adresată de **COMUNA PRUNDU BÂRGĂULUI**, cu sediul în localitatea Prundu Bârgăului, str. Calea Transilvaniei, nr. 153, județul Bistrița-Năsăud, pentru proiectul:Extindere rețea de alimentare cu apă și canalizare menajeră în localitatea Prundu Bârgăului, județul Bistrița-Năsăud,propus a fiamplasat în localitatea Prundu Bârgăului, intravilan și extravilan, domeniul public, județul Bistrița-Năsăud,înregistrată la Agenţia pentru Protecţia Mediului Bistriţa-Năsăud cu nr. 7653/13.06.2023, ultima completare cu nr. 7628/13.06.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 12.06.2024, **că proiectul**: Extindere rețea de alimentare cu apă și canalizare menajeră în localitatea Prundu Bârgăului, județul Bistrița-Năsăud,propus a fiamplasat în localitatea Prundu Bârgăului, intravilan și extravilan, domeniul public, județul Bistrița-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră sub incidenţa Legii nr. 292*/*2018** privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 13, lit. a) orice modificări sau extinderi, altele decât cele prevăzute la pct. 24 din anexa 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

Proiectul propus **intră sub incidența art. 28** din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat parțial în situl Natura 2000 ROSCI0051 Cușma.

Proiectul propus **intră sub incidența art. 48 și 54** din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Prundu Bârgăului, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat până la această etapă de procedură.

**1. Caracteristicile proiectului:**

**a) dimensiunea și concepția întregului proiect**:

*- proiectul prevede extinderea rețelei de apă din conducte de PEHD și canalizare menajeră din tuburi de PVC, în localitatea Prundu Bârgăului, comuna Prundu Bârgăului;*

*- datele tehnice ale proiectului:*

*- Lungime tuburi de canalizare: 2927 m;*

*- Lungime tuburi de racord: 96 m;*

*- Lungime conducte de refulare: 274 m;*

*- Numărul căminelor de vizitare: 91 buc;*

*- Numărul căminelor de racord: 24 buc;*

*- Numărul stațiilor de pompare: 2 buc;*

*- Lungime conductă de alimentare cu apă: 2438 m;*

*- Numărul căminelor de branșare: 24 buc;*

*- Stație de pompare alimentare cu apă: 1 buc.*

*Debitul total luat în considerare pentru dimensionarea reţelei de alimentare cu apă și de colectare şi transport ape uzate: Qu.o.max = 0,22 l/s.*

*Pentru extinderea sistemului de alimentare cu apă sunt prevăzute 7 tronsoane de distribuție, toate tronsoanele proiectate vor fi branșate la rețeaua de alimentare cu apă existentă. Pe traseul conductelor de alimentare cu apă de distribuție, cu diametrul de 110 mm vor fi amplasați 5 hidranți supraterani.*

*Pentru extinderea rețelei de canalizare sunt prevăzute 9 tronsoane, astfel: 7 tronsoane de canalizare gravitațională: CO-GR-1, CO-GR-2, CO-GR-3, CO-GR-4, CO-GR-5, CO-GR-6, CO-GR-7; 2 tronsoane de conducte de refulare, în zonele unde configurația terenului nu permite realizarea rețelei de canalizare în sistem gravitațional.*

*Proiectul se suprapune parțial cu situl Natura 2000 ROSCI0051 Cușma pe două tronsoane de 799 ml respectiv 195 ml, aceasta reprezentând ocuparea temporară a unei suprafețe de 2982 m2.*

*Terenul pe care se va realiza proiectul se află în trama drumurilor, va fi ocupată temporar o suprafață de 17145,73 m2, definitiv va fi ocupată o suprafață de 27* *m2.*

*De extinderea rețelelor de alimentare cu apă, respectiv canalizare apă uzată menajeră, vor beneficia un număr de 52 locuitori.*

*Suprafaţa de teren necesară pentru zonele de lucru şi organizarea de şantier, reprezintă suprafaţa ocupată temporar pe perioada de execuţie a lucrării. Spaţiul stradal afectat de pozarea conductelor este de 3 m lăţime.*

*Organizarea de șantier se va amplasa în curtea Primăriei Prundu Bârgăului, va ocupa o suprafață de 250 m2, unde vor fi amplasate vestiarele, vor fi garate utilajele și vor fi depozitate țevile și prefabricatele din beton (cămine). Organizarea de șantier va fi situată la o distanță de 0,24 km de limita Sitului Natura 2000 ROSCI0051 Cușma.*

***b) cumularea cu alte proiecte existente si/sau aprobate****:*

*- în zonă sunt construite mai multe case de locuit și sunt terenuri agricole, nu există impact cumulativ cu acestea;*

***c) utilizarea resurselor naturale, în special a solului, a terenurilor, a apei şi a biodiversităţii****:*

*- în etapa de construcție se vor utiliza nisip, pietriș (diverse sorturi) pentru îngroparea țevilor sau utilizat pentru turnarea unor structuri de beton necesare pozării țevilor;*

*- în etapa de funcționare se utilizează apă prin racord la rețeaua existentă;*

*- utilități:*

*- energia electrică se va asigura de la rețeaua locală care deservește zona pentru organizarea de șantier;*

*- apa potabilă și menajeră se asigură prin racord la rețeaua ce deservește localitatea; se utilizează toalete ecologice ce vor fi amplasate la organizarea de șantier cât și pe traseul conductei de realizat; încălzirea spațiilor se realizează electric dacă este cazul pentru organizarea de șantier;*

***d) cantitatea şi tipurile de deşeuri generate/gestionate****:*

*- în timpul realizării lucrărilor de construcţii şi de montaj vor rezulta deșeuri de construcţie specifice. Acestea vor fi colectate separat şi eliminate prin grija şi responsabilitatea antreprenorilor lucrărilor. Deşeurile care vor rezulta în perioada de construcţie şi de montaj vor consta în deşeuri de materiale de construcţie şi deșeuri menajere de la personalul angajat. Vor fi generate următoarele tipuri și cantități de deşeuri (estimativ):*

*- 17 05 04 - pământ de excavaţie (altele decât cele specificate la 17 05 03) – 30 t;*

*- 17 09 04 - deşeuri de materiale din construcţie (inclusiv șarje de beton rebutate) – 0,5 t;*

*- 17 04 07 - deşeuri metalice rezultate de la operaţiile de asamblare a structurilor metalice şi de montaj a utilajelor – 0,2 t;*

*- 17 02 01 - deșeuri de lemn – 0,5 t;*

*- 12 01 13 - deșeuri de la sudură – 0,01 t;*

*- 20 03 01 - deşeuri menajere şi asimilabil menajere, rezultate din activităţile personalului angajat; - deșeuri de ambalaje (15 01 01 hârtie și carton, 15 01 02 materiale plastice, 15 01 03 lemn, 15 01 07 sticlă) – 0,5 t;*

*- 20 01 01 - hârtie și carton – 0,3 t;*

*- 08 01 11\* - ambalaje grunduri şi vopsele – 0,01 t;*

**e) poluarea şi alte efecte negative:**

*Factorul de mediu APĂ:*

*- apele uzate fecaloid – menajere: se utilizează toalete ecologice cu bazin vidanjabil atât pentru organizarea de șantier cât și pe traseul conductei;*

*Factorul de mediu AER:*

*- dată fiind extinderea mare a lucrărilor la unitatea de suprafaţă, cu concentrări reduse de utilaje şi activităţi de transport relativ intense pe tronsoane de drum întinse, afectarea cu noxe va fi mult atenuată. Se poate concluziona că noxele eliberate în atmosferă rămân reduse, ele putând fi preluate de procesele naturale de transformare/degradare, urmând a fi detoxificate local. Pe perioada de funcționare vor rezulta poluanți asociați arderii combustibililor de la motoarele vehiculelor ce vor tranzita zona și de la încălzirea spațiilor utilizând combustibil solizi.*

*Mirosurile:*

*- în etapa de construire, mirosurile pot proveni de la nivelul bazinelor toaletelor modulare ce urmează a fi aplasate la nivelul organizării de șantier;*

*- în etapa de funcționare a obiectivului nu sunt degajate mirosuri;*

*Factorul de mediu ZGOMOT:*

*- date fiind: natura amplasamentului zonei, distanța față de unii receptori expuși la acțiunea zgomotului, nivelul limitat de zgomot asociat traficului și activităţilor de construcţie, influența condițiilor atmosferice și a altor caracteristici fundamentale ale zgomotului și vibrațiilor, se estimează că nu vor apărea depășiri ale nivelelor de zgomot pe perioada de construire;*

*Factorul de mediu SOL:*

*- realizarea elementelor constructive nu presupune realizarea unor excavații în măsură a afecta semnificativ structura solurilor și a subsolului. Nu au fost identificate elemente susceptibile a genera un impat asupra structurilor geologice ale amplasamentului.*

*- în ceea ce privesc resursele de sol, la instalarea unor structuri permanente (platforme, elemente constructive) totalizând 2927 m, se va proceda la decopertarea stratelor fertile și utilizarea stratului de sol vegetal pentru lucrări de refacere a unor perimetre afectate istoric de tasare/eroziune sau denudate, de la interiorul perimetrului țintă;*

*Factorul de mediu BIODIVERSITATE:*

*- proiectul se suprapune parțial cu aria naturală protejată, mai exact pe două tronsoane de 799 ml respectiv 195 ml;*

*- realizarea proiectului nu presupune pierderea provizorie a unor suprafeţe de habitate naturale şi semi-naturale. Suprafeţele coincind cu amprenta terenului.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:***

*- principalii poluanţi ai aerului ce sunt asociaţi proiectelor de construcţii sunt: oxizii de sulf (SOx) şi monoxidul de carbon (CO) ce rezultă din arderea combustibililor, oxizii de azot (NOx) ce rezultă din arderile la temperaturi înalte (suduri) şi particulele în suspensie (praf) ce rezultă din activităţile curente (transport, excavaţii, etc.);*

*- cantitatea de poluanți emiși în atmosferă (gazele cu efect de seră) nu este în masură a influența clima;*

***g)******riscurile pentru sănătatea umană (de ex., din cauza contaminării apei sau a poluării atmosferice):***

*- în urma analizei proiectului, realizată în baza documentelor disponibilizate de către titularul de proiect, acesta nu este în măsură a se prefigura ca generând un impact negativ asupra populației.*

**2. Amplasarea proiectelor:**

**2.1** **utilizarea actuală şi aprobată a terenurilor:**

*- conform Certificatului de Urbanism nr. 8/03.05.2023, emis de Primăria Comunei Prundu Bârgăului, valabil 24 luni, terenul are folosința actuală domeniu public - stradă*;

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:**

*-**nu se vor exploata resurse naturale; biodiversitatea nu va fi afectată;*

**2.3****capacitatea de absorbţie a mediului natural, acordându-se o atenţie specială următoarelor zone:**

a) zone umede, zone riverane, guri ale râurilor: *proiectul este amplasat în vecinătatea râului Bistrița;*

b) zone costiere şi mediul marin: *proiectul nu este amplasat în zonă costieră sau mediu marin;*

c) zonele montane şi forestiere: *proiectul nu este amplasat în zonă montană și forestieră;*

d) arii naturale protejate de interes naţional, comunitar, internaţional: *proiectul nu este amplasat în arie naturală protejată de interes național, comunitar, internațional;*

e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: *proiectul este amplasat parțial în situl Natura 2000 ROSCI0051 Cuşma;*

 f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: *proiectul nu este amplasat într-o astfel de zonă;*

g) zonele cu o densitate mare a populației*:*

*- terenul pe care se propune înființarea reţelei de canalizare și alimentare cu apă în sine este parte integrantă a așezărilor umane și este la distanță față de areale sensibile, ce reprezintă elemente de reper în cadrul societății sau de interes social și cultural, eliminând orice fel de impact potențial asupra acestora;*

h) peisaje şi situri importante din punct de vedere istoric, cultural sau arheologic:

*- la nivelul amplasamentului studiat apar listate elemente de patrimoniu cultural potrivit Listei monumentelor istorice, actualizată, aprobată prin Ordinul ministrului culturii şi cultelor nr. 2.314/2004, cu modificările ulterioare şi Repertoriului arheologic naţional prevăzut de Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare.*

**3. Tipurile și caracteristicile impactului potenţial:**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:**

*- nivelul impactului rămâne limitat la perimetrul țintă, nefiind în măsură a se extinde în afara acestuia, producând unde majore de reverberație în mediu;*

**b) natura impactului:**

*- natura impactului rămâne asociată etapelor de construcție cu valoare nulă în direcția exprimării unor categorii de impact direct/indirect;*

**c) natura transfrontalieră a impactului:**

*- pentru proiectul studiat, granița proximală este cea de nord, cu Ucraina, situată la peste 63 km în linie dreaptă;*

*- un impact transfrontalier este exclus ca urmare a dimensiunii punctiforme a proiectului, respectiv a distanței mari și a numărului important de obstacole naturale/artificiale existente;*

**d) intensitatea şi complexitatea impactului:**

*- proiectul de extindere rețea de alimentare cu apă și canalizare menajeră, păstrează o complexitate redusă, limitându-se la perimetrul țintă;*

**e) probabilitatea impactului:***- probabilitatea de producere a impactului este improbabilă ca urmare a dimensiunii limitată a proiectului, a acțiunilor ce urmează a se desfășura și a intensității nivelelor și efectelor probabile a fi generate;*

**f) debutul, durata, frecvenţa şi reversibilitatea preconizate ale impactului:**

*- se preconizează ca debutul - etapele de realizare propriu - zisă se vor derula în 15 luni;*

**g) cumularea impactului cu impactul altor proiecte existente şi/sau aprobate:**

*- în absența unor categorii cu semnficație înaltă, direct/indirect, o cumulare cu alte activități cu potențial de afectare a factorilor de mediu rămâne nulă (însumare cu factor nul);*

**h) posibilitatea de reducere efectivă a impactului:**

*- funcţionare utilaje: folosirea de utilaje periodic verificate tehnic, de generaţie recentă (corespunzând minim normei EURO3), dotate cu sisteme catalitice de reducere a poluanţilor;*

*- transport materiale: trasee optime; udarea drumului pe perioadele de uscăciune; materialele pulverulente se vor transporta utilizând autocamioane prevăzute cu prelate de acoperire;*

*- parcări şi spaţii de servicii: evitarea mirosurilor neplăcute prin: amenajarea spaţiilor de depozitare a deşeurilor; organizarea colectării periodice şi transportul la depozitele ecologice în vederea depozitării definitive; întreţinerea sistemului de colectare şi evacuare a apelor pluviale din zonele de organizare de şantier;*

*- front de lucru: udarea frontului de lucru pentru evitarea emisiei de praf în atmosferă; oprirea motoarelor utilajelor în momentele de aşteptare; evitarea realizării proceselor tehnologice generatoare de praf în condiții de vânt puternic;*

*- întreţinerea atentă a căilor de acces astfel încât să fie evitată formarea de băltiri;*

*- se vor evita surse de iluminat puternice ce pot disturba unele specii;*

*- şanţurile şi gropile de fundare vor fi prevăzute cu rampe din pământ pentru a facilita escaladarea acestora de către eventuale specii de microvertebrate ce cad în acestea.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*Proiectul propus intră sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat parțial pe raza sitului Natura 2000 ROSCI0051 Cușma.*

 *Proiectul se suprapune cu aria protejată pe două tronsoane: un tronson de 799 m la limită cu comuna Josenii Bârgăului și un tronson cu lungimea de 195 m în zona Valea Ciorii.*

 *Tronsonul din zona căii ferate este amplasat la limita sitului, în afara ariei naturale protejate.*

 *Situl Cuşma a fost declarat Sit Natura 2000 de importanță comunitară pentru protejarea a 12 tipuri de habitate (7 habitate de pădure, 2 de tufăriş, 1 de fâneţe montane şi 2 de mlaştini), 4 specii de mamifere, 3 specii de reptile şi amfibieni, 3 specii de peşti şi 5 specii de nevertebrate, toate de interes comunitar.*

 *Ținând cont de caracteristicile habitatelor, de poziționarea amplasamentului propus în raport cu acestea, de natura şi dimensiunea proiectului, se poate aprecia faptul că proiectul nu va avea impact semnificativ asupra habitatelor pentru care a fost desemnat situl. Nu va exista un posibil impact semnificativ înainte de aplicarea unor măsuri și nu va exista impact rezidual al proiectului asupra acestora. Niciunul din parametri avuți în vedere la definirea stării/obiectivului de conservare la nivel de sit nu va fi influențat semnificativ prin implementarea proiectului propus.*

 *Habitatele de interes comunitar sunt situate la distanțe mari față de amplasamentul proiectului, cel mai apropiat habitat fiind 91V0 Păduri dacice de fag (Symphyto-Fagion), la cca. 470 m. Cantitățile de poluanți rezultați prin implementarea proiectului nu vor ajunge la distanțe de 400-500 m, astfel că nu va exista un posibil impact al proiectului asupra habitatelor pentru care a fost desemnat situl.*

 *Conform hărților de distribuție din planul de management, niciuna din speciile de interes comunitar de amfibieni nu este prezentă în zona proiectului, dar specia Bombina variegata este prezentă în cvadrate alăturate celor în care este situat proiectul.*

 *Zona proiectului reprezintă habitat potențial pentru speciile de insecte Callimorpha (Euplagia) quadripunctaria și Lycaena dispar, acestea fiind prezente în cvadrate alăturate celor în care este situat proiectul.*

*Amplasamentul nu prezintă condiții de habitat pentru niciuna din cele 3 specii de mamifere mari.*

*Lucrările propuse se vor desfășura în intravilanul localității, conductele vor fi pozate în trama stadală, în zone cu case de locuit, respectiv în zone cu prezență și activitate umană. Lucrările desfășurate pe raza sitului nu sunt de foarte mare amploare și nici de lungă durată. Astfel, atât în cazul amfibienilor cât și al insectelor și mamiferelor, este foarte puțin probabilă apariția unor exemplare pe amplasament în zonele de lucru în timpul execuției lucrărilor. Cel mai probabil amplasamentul va fi ocolit datorită prezenței umane și activității desfășurate. Suprafața de teren afectată prin implementarea proiectului este relativ mică, exemplarele ajunse accidental în zonă se vor retrage în medii mai atractive din împrejurimi.*

*Speciile de pești Barbus carpathicus și Cottus gobio au areal de distribuție pe sectorul râului Bistrița din vecinătatea proiectului, iar lucrările propuse în zona Valea Ciorii se vor desfășura până la o distanță de cca. 35-40 m față de râu.*

*Conductele se vor poza în trama străzilor existente. Lucrările nu vor afecta malurile și albia minoră a râului. Proiectul nu prevede captări/evacuări de apă din/în râu. Noxele/praful / pulberile generate nu vor fi în cantități care să poată avea impact negativ semniifcativ asupra mărimii/densității și claselor de vârstă a populațiilor de pești, asupra albiei râului, calității apei sau asupra vegetației de pe maluri. Impactul asupra speciilor de pești va fi nesemnificativ.*

*Speciile de plante de interes comunitar nu se găsesc în zona proiectului. Specia Tozzia carpathica este prezentă la cca. 8 km distanță, iar specia Campanula serrata la cca. 16 km.*

*Având în vedere distanța foarte mare la care speciile de plante protejate se găsesc față de amplasamentul proiectului, nu va exista un posibil impact în timpul implementării proiectului.*

***Concluziile referitoare la descrierea și cuantificarea impacturilor precum și motivele pentru care nu este necesară continuarea procedurii cu trecerea la etapa studiului de evaluare adecvată:***

1. pierdere directă prin reducerea suprafeței acoperite de habitat ca urmare a distrugerii sale fizice:

*În urma implementării proiectului nu se va reduce suprafața habitatelor speciilor de interes comunitar, proiectul se realizează pe trama unor drumuri existente și nu implică defrișări, deteriorări sau pierderi de habitate de interes comunitar.*

2. pierderea habitatului de reproducere, hrănire, odihnă ale speciilor:

*Suprafața habitatelor folosite pentru necesităţile de hrană, odihnă şi reproducere ale speciilor nu se va reduce, în perimetrul proiectului nu există habitate potențiale pentru specii, amplasamentul se suprapune în totalitate cu arealul unor drumuri deja existente. Proiectul nu afectază direct sau indirect zonele de reproducere/hrănire/odihnă ale speciilor și nu va determina izolarea reproductivă a unor specii de interes comunitar.*

3. alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):

*Impactul lucrărilor asupra speciilor protejate va fi nesemnificativ. Lucrările prevăzute nu vor conduce la alterarea/degradarea prin deteriorare a calității habitatelor, care să conducă la o abundență redusă a speciilor.*

4. alterare/degradare prin deteriorarea habitatelor de reproducere, hrănire, odihnă a speciilor:

*Prin implementarea proiectului nu va exista alterare/degradare prin deteriorarea habitatelor de reproducere, hrănire, odihnă a speciilor. Lucrările se realizează pe trama unor drumuri deja existente, nu există pe amplasamentul proiectului habitate de interes conservativ sau habitate potențiale pentru speciile de interes conservativ din sit. Nu se vor produce modificări fizico – chimice care să determine modificarea structurii biocenozei și deteriorarea habitatelor de reproducere / hrănire /odihnă ale speciilor.*

5. perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:

*Prin implementarea proiectului nu există posibilitatea de perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor, etc. deoarece calitatea habitatelor existente nu va fi modificată și nu se vor genera efecte semnificative care să conducă la modificări ale populațiilor speciilor prezente în sit.*

6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:

*Având în vedere existența în sit a unor suprafețe vaste ale habitatelor speciilor de interes conservativ, activitățile de realizare a obiectivului nu vor genera instalarea unor bariere fizice sau comportamentale în habitatele conectate din punct de vedere fizic sau funcțional, având în vedere și faptul că lucrările de realizare a extinderii rețelei de alimentare cu apă și canalizare se suprapune în totalitate cu drumuri existente.*

7. reducerea efectivelor populaţionale ca urmare a mortalităţii directe generată de PP sau ca urmare a celorlalte forme de impact:

*Prin implementarea proiectului nu există posibilitatea de reducere a efectivelor populaţionale ca urmare a mortalităţii directe generată de proiect sau ca urmare a celorlalte forme de impact. Având în vedere localizarea, natura și tipul proiectului, în raport cu ecologia și etologia speciilor prezente în sit, impactul asupra speciilor va fi nesemnificativ.*

8. alte impacturi indirecte prin modificarea indirectă a calității mediului:

*Prin implementarea proiectului nu au fost identificate forme de impact indirect care ar putea avea efecte semnificative asupra speciilor sau habitatelor de interes conservativ și care ar putea duce la modificarea calității mediului.*

9. incertitudinile identificate:

*Din analiza efectuată a rezultat că posibilul impact al proiectului asupra ariei naturale protejate de interes comunitar va fi nesemnificativ. Nu au fost identificate incertitudini care să conducă la aprecierea semnificaţiei impactului ca „Incert”.*

***Proiectul propus nu necesită parcurgerea celorlalte etape ale procedurii de evaluare adecvată.***

*Pentru proiectul propus Agenția Națională pentru Arii Naturale Protejate a emis punctul de vedere nr. 140/29.04.2024, conform căruia proiectul nu este susceptibil de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare;*

*- conform Deciziei SEICA nr. 29/10.06.2024 emisă de SGA Bistrița-Năsăud, pentru proiectul propus nu este necesară elaborarea SEICA deoarece lucrările prevăzute vor avea doar impact local și nu determină modificări semnificative ale indicatorilor hidromorfologici, chimici și biologici raportat la corpul de apă.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*8. În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

*9. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*10. Se vor respecta toate condițiile din Avizul emis de către Agenția Națională pentru Arii Naturale Protejate, Serviciul Teritorial Bistrița-Năsăud*:

*11. Se vor respecta măsurile şi condiţiile de realizare a proiectului în conformitate cu Avizul de gospodărire a apelor.*

*12. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și SC AQUABIS SA va solicita și obține revizuirea Autorizației de mediu.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

 DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU,

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Cornelia Vrăsmaş geograf Nicoleta Șomfelean

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |